Αντιτορπιλικό κλάσης Leone

Τα αντιτορπιλικά της κλάσης Leone ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1920. Είχε προγραμματιστεί η ναυπήγηση πέντε πλοίων, όμως μόνο τρία ολοκληρώθηκαν. Όταν μπήκε η Ιταλία στον Β΄ Παγκόσμιο Πόλεμο και τα τρία είχαν τη βάση τους στη Μασάουα στην Ιταλική Ανατολική Αφρική. Όλα τους βυθίστηκαν τον Απρίλιο του 1941, στα καταληκτικά στάδια της εκστρατείας στην ανατολική Αφρική.

Περιγραφή
Τα πλοία της κλάσης Leone σχεδιάστηκαν ως ανιχνευτικό καταδρομικό (ιταλ. esploratori). Παραγγέλθηκαν το 1917, όμως η ναυπήγησή τους καθυστέρησε εξαιτίας ελλείψεων σε χάλυβα με συνέπεια το όλο πρόγραμμα να παγώσει μέχρι το 1920.Gray, p. 267 Είχαν ολικό μήκος 113,41 m, πλάτος 10,36 m και μέσο βύθισμα 3,1 m.Whitley, p. 158 Το κανονικό (standard) εκτόπισμά τους ανέρχονταν σε 2230 t (2195 LT) και έφθανε τους 2330 t (2289 LT) με πλήρες φορτίο. Το πλήρωμά τους αποτελούνταν από 10 αξιωματικούς και 194 υπαξιωματικούς και ναύτες.

Το προωστικό σύστημα παρείχε μέγιστη ισχύ 42000 shp χάρη στην οποία τα πλοία της κλάσης αυτής μπορούσαν να φθάσουν σε μέγιστη ταχύτητα πλεύσης 33 kn, με το Leone να φτάνει τους 33,7 kn κατά τη διάρκεια των δοκιμών. Η ακτίνα δράσης έφτανε τα 2000 ναυτικά μίλια με ταχύτητα πλεύσης 15 kn.

Ο κύριος οπλισμός αποτελούνταν από οκτώ πυροβόλα των 120 mm που ήταν εγκατεστημένα ανά δύο σε τέσσερις πύργους, δύο εκ των οποίων βρισκόντουσαν μπροστά από την υπερκατασκευή και οι άλλοι δύο πίσω από αυτήν. Οι δύο τρίδυμοι τορπιλοσωλήνες των 450 mm ήταν εγκατεστημένοι στο μέσο του πλοίουMcMurtrie, p. 281 ενώ αντιαεροπορική κάλυψη παρείχαν δύο πυροβόλα των 76 mm. Επίσης ήταν δυνατή η μεταφορά 60 ναρκών.

Επιχειρησιακή ιστορία
Τα πλοία της κλάσης εξοπλίστηκαν για να αναλάβουν καθήκοντα στις αποικίες. Το 1935 είχαν την βάση τους στην Μασάουα στην Ερυθραία.Cacciatorpediniere Tigre  Έπειτα από την είσοδο της χώρας στον πόλεμο, η Ιταλική Ανατολική Αφρική αποκόπηκε την μητροπολιτική Ιταλία.Etnasi, Fernando (2007). Otto milioni di baionette: in guerra con le suole di cartone. EdUP, p. 72.   Η δράση των τριών αντιτορπιλικών ήταν περιορισμένη μέχρι την κατάληψη των ιταλικών εδαφών στην ανατολική Αφρική από τους Συμμάχους.

Επίθεση στη νηοπομπή BN 7
Η μόνη αξιοσημείωτη πολεμική αποστολή στην οποία ενεπλάκησαν σκάφη της κλάσης Leone ήταν η επίθεση στη νηοπομπή BN 7 τα ξημερώματα της 21ης Οκτωβρίου 1940. Τα Leone και Pantera μαζί με τα αντιτορπιλικά Francesco Nullo και Nazario Sauro επιτέθηκαν στην προαναφερθείσα νηοπομπή, προκαλώντας ελαφρές ζημιές σε ένα από τα πλοία της. Επίσης αποπειράθηκαν χωρίς επιτυχία να πλήξουν το πλοίο HMAS Yarra, εξαπολύοντας τουλάχιστον δύο τορπίλες. Την ιταλική επίθεση απέκρουσε το καταδρομικό HMS Leander. Τα Leone, Pantera και Sauro κατάφεραν να απεμπλακούν και να διαφύγουν, σε αντίθεση με το Nullo το οποίο καταδιωκόμενο από το αντιτορπιλικό HMS Kimberley προσάραξε στη νήσο Χαρμίλ. Αργότερα το βύθισαν βομβαρδιστικά Blenheim της RAF. Το ίδιο το Kimberley δέχτηκε πλήγματα από παράκτιες πυροβολαρχίες με συνέπεια να χρειαστεί να το ρυμουλκύσει πίσω στο Άντεν το καταδρομικό Leander.

Η τελευταία αποστολή
Τα τρία σκάφη της κλάσης παρέμειναν αγκυροβολημένα στη Μασάουα μέχρι τα καταληκτικά στάδια της εκστρατείας στην ανατολική Αφρική. Ο Διοικητής τους διέταξε τον απόπλου τους την 31η Μαρτίου 1941 με σκοπό να πλήξουν στόχους στην περιοχή της Διώρυγας του Σουέζ. Εξαρχής ήταν κατανοητό πως επρόκειτο για αποστολή δίχως επιστροφή. Το Leone προσάραξε στα ανοικτά της Μασάουα και το βύθισαν τα αδελφά του πλοία. Ενώ ήταν εν πλω, αεροσκάφη της RAF εντόπισαν τα δύο εναπομείναντα αντιτορπιλικά που κατάφεραν να φθάσουν στις ακτές της Αραβικής χερσονήσου όπου και αυτοβυθίστηκαν.Jackson, Ashley (2006). The British Empire and the Second World War. Continuum International Publishing Group, p. 283. 

Πλοία
 Πλοίο Έναρξη ναυπήγησης Καθέλκυση Ολοκλήρωση Κατάληξη Leone 23 Νοεμβρίου 1921 1 Οκτωβρίου 1923 1 Ιουλίου 1924 Προσάραξε σε αχαρτογράφητο σκόπελο την 1η Απριλίου 1941 Pantera 19 Δεκεμβρίου 1921 18 Οκτωβρίου 1923 28 Οκτωβρίου 1924 Αυτοβυθίστηκε στις 3/4 Απριλίου 1941 Tigre 23 Ιανουαρίου 1922 7 Αυγούστου 1924 10 Οκτωβρίου 1924 Αυτοβυθίστηκε στις 3/4 Απριλίου 1941

Η ναυπήγηση δύο επιπλέον πλοίων, των Lince και Leopardo, ακυρώθηκε στα 1920-21.

Σημειώσεις

Παραπομπές

Βιβλιογραφία








Επιπλέον ανάγνωση

Εξωτερικοί σύνδεσμοι

   Σελίδα για την κλάση Leone στον ιστότοπο του Ιταλικού Ναυτικού (Marina Militare)


Leone